Proiect

**GUVERNUL REPUBLICII MOLDOVA**

**H O T Ă R Î R E nr. \_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**Cu privire la instituirea Comisiei**

**naționale pentru recensăminte, Runda mondială 2020**

---------------------------------------------------------------------

În temeiul art.7, alin. k din [Legea nr.136 din 7 iulie](lex:LPLP1990053164) 2017 cu privire la Guvern (Monitorul Oficial al Republicii Moldova, nr.252, art.412), în scopul asigurării realizării măsurilor de pregătire și efectuare a recensământului general agricol și a recensământului populației și al locuințelor, Runda mondială 2020,

Guvernul HOTĂRĂŞTE:

1. Se instituie Comisia națională pentru recensăminte și se aprobă componența nominală, conform anexei nr.1.
2. Se aprobă Regulamentul cu privire la activitatea Comisiei naționale pentru recensăminte, conform anexei nr.2.
3. Comisia națională pentru recensăminte:
4. va stabili perioada pentru recensăminte;
5. va examina proiectul hotărârii Guvernului cu privire la recensământul general agricol și proiectul hotărârii Guvernului cu privire la aprobarea proiectului de lege cu privire la recensământul populației și al locuințelor, în termen de 6 luni de la aprobarea perioadei pentru recensăminte;
6. va institui comitete tehnice, necesare pentru efectuarea recensămintelor;
7. va coordona și monitoriza organizarea și desfășurarea recensămintelor.
8. Se stabilește că, în caz de eliberare a membrilor Comisiei naționale pentru recensăminte din funcțiile deținute, atribuțiile lor în cadrul acesteia vor fi exercitate de persoanele nou-desemnate în funcțiile respective, fără emiterea altei hotărâri de Guvern.

|  |  |  |
| --- | --- | --- |
| **Prim-ministru PAVEL FILIP** | |  |
| Contrasemnează: | |  |
| Viceprim-ministru,  Ministru al economiei și infrastructurii Octavian CALMÎC | |  |
| Ministru al finanțelor Octavian Armașu |

Anexa nr.1

la Hotărârea Guvernului

nr. \_\_ din \_\_\_\_\_\_\_\_\_\_\_

COMPONENŢA NOMINALĂ

**a Comisiei naționale pentru recensăminte, Runda mondială 2020**

|  |  |
| --- | --- |
| FILIP Pavel | * Prim-ministru, președinte al Comisiei |
| CALMÎC Octavian | * viceprim-ministru, ministru al economiei și infrastructurii, vicepreședinte al Comisiei |
| VALCOV Vitalie | * director general al Biroului Național de Statistică, vicepreședinte al Comisiei |
| ISTRATI Valentina | * șef al Direcției statistica demografică și recensământul populației din cadrul Biroului Național de Statistică, secretar al Comisiei |
| Membri ai comisiei: |  |
| PALII Liliana | * secretar general al Guvernului |
| GALBUR Andrei | * viceprim-ministru, ministru al afacerilor externe și integrării europene |
| ARMAȘU Octavian | * ministru al finanțelor |
| CEBOTARI Vladimir | * ministru al justiției |
| JIZDAN Alexandru | * ministru al afacerilor interne |
| BÎTCA Vasile | * ministru al agriculturii, dezvoltării regionale și mediului |
| BABUC Monica | * ministru al educației, culturii și cercetării |
| GRIGORAȘ Stela | * ministru al sănătății, muncii și protecției sociale |
| RAILEAN Serghei | * director al Agenției Servicii Publice |
| GHILAȘ Anatolie | * director general al Agenției Relații Funciare și Cadastru |
| COLUMBIA Rita | * reprezentant al Fondului Națiunilor Unite pentru Populație în Moldova (UNFPA) |
| ROBU Tudor | * reprezentant adjunct al Organizației pentru Alimentație și Agricultură a Națiunilor Unite în Moldova (FAO) |
| BADAN Tatiana | * președinte al Congresului Autorităților Locale din Moldova |

Anexa nr.2

la Hotărârea Guvernului

nr. din \_\_\_\_\_\_\_\_\_\_\_\_\_\_

REGULAMENT

cu privire la activitatea Comisiei naționale pentru recensăminte,

Runda mondială 2020

1. DISPOZIŢII GENERALE
2. Prezentul Regulamentul stabilește obiectivele, atribuţiile, drepturile, precum şi modul de funcţionare a Comisiei naţionale pentru recensăminte (în continuare – Comisia).
3. Comisia este un organ consultativ, instituită pe lângă Guvern, în scopul coordonării lucrărilor de pregătire și efectuare a recensământului general agricol și a recensământului populației și al locuințelor, Runda mondială 2020.
4. Comisia îşi desfăşoară activitatea în conformitate cu prevederile Regulamentului, precum şi a altor acte legislative și normative în vigoare.
5. OBIECTIVELE ŞI ATRIBUŢIILE DE BAZĂ ALE COMISIEI
6. Obiectivul de bază al Comisiei este asigurarea organizării lucrărilor de pregătire şi efectuare a recensământului general agricol și a recensământului populației și al locuințelor.
7. Comisia are următoarele atribuții:
8. instituie 2 comitete tehnice, pentru recensământul general agricol și recensământul populației și al locuințelor, și aprobă componența și atribuțiile acestora;
9. examinează proiecte de acte legislative și normative cu privire la organizarea şi efectuarea recensămintelor;
10. examinează și înaintează propuneri privind bugetele și sursele de finanțare pentru acoperirea cheltuielilor necesare pregătirii şi efectuării recensămintelor, inclusiv identificarea și atragerea resurselor financiare externe;
11. examinează și aprobă metodologia recensămintelor;
12. monitorizează etapele de derulare a recensămintelor.
13. DREPTURILE COMISIEI
14. Comisia are următoarele drepturi:
    1. să solicite și să primească de la autoritățile publice centrale și locale, alte instituții, informații necesare pentru desfășurarea recensămintelor;
    2. să adopte decizii cu caracter de recomandare ce țin de competența sa, pe care autorităţile administraţiei publice centrale şi locale urmează să le examineze, informând în scris Comisia despre rezultatele examinării;
    3. să colaboreze cu partenerii de dezvoltare în vederea executării măsurilor de desfăşurare a recensămintelor şi expertizării calităţii acestora.
15. COMPONENŢA ŞI ORGANIZAREA ACTIVITĂŢII COMISIEI
16. Comisia este constituită din președinte, doi vicepreşedinți, secretar şi membri, care îşi exercită funcțiile fără a fi remunerați.
17. Comisia se întrunește în ședințe la necesitate, dar nu mai rar de o dată în semestru.
18. Ședințele Comisiei sunt deliberative în cazul participării a cel puţin 50% din componenţa acesteia.
19. Deciziile Comisiei se adoptă cu majoritatea din voturile membrilor prezenți la şedinţă.
20. Membrii Comisiei care nu sunt de acord cu decizia adoptată au dreptul la opinie separată, care se consemnează în procesul-verbal al şedinţei.
21. Procesul-verbal al şedinţei Comisiei se întocmește de secretariat şi se semnează de către preşedinte şi secretarul Comisiei.
22. Comisia îşi încetează activitatea după publicarea principalelor rezultate ale recensămintelor.